钦定古今图书集成/理学汇编/文学典/第119卷 > 《蔡邕传论》同前
## 钦定古今图书集成/理学汇编/文学典/第119卷 > 《蔡邕传论》同前

论曰：“意气之感，士所不能忘也；流极之运，有生所共
深悲也。当伯喈抱钳扭，徙幽裔，仰日月而不见照烛，
临风尘而不得经过，其意岂及语平日幸全人哉！及
解刑衣，窜瓯越，潜舟江壑，不知其远，捷步深林，尚苦
不密。但愿北首旧丘，归骸先垄，又可得乎？董卓一旦
入朝，辟书先下，分明枉结，信宿三迁，匡导既申，狂僭”
屡革，资《同人》之先号，得“北叟”之后福。属其庆者，夫岂
无怀！君子断刑，尚或为之不举，况国宪仓卒，虑不先
图，矜情变容，而罚同邪党。执政乃追怨子长，谤书流
后，放此为戮，未或闻之典刑。

赞曰：“季长、戚氏才通，情侈。苑囿典文，流悦音伎。邕实
慕静，心精辞绮。斥言金商，南徂北徙。籍梁怀董，名浇
身毁。”